Každý slovenský turnaj v ultimate frisbee si zaslúži pozornosť.
Blowout je turnaj v bratislavskej Rači organizovaný tímom Mental Discorders.
Ide o prvý outdoor turnaj (17.-18. 03. 2012) hraný na Fico ihrisku prvej generácie – kobercová umelá tráva (naozaj sa nechcete layoutovať).
Boli ročníky , keď sme namiesto rozcvičky odhŕňali sneh, alebo sa márne snažili hodiť disk proti fujavici.
Tento rok nás ale prekvapil. Po naozaj tuhej zime bolo počasie na krátke rukávy, krásne slniečko. Najbližší mesiac nebolo tak pekne.
Po turnaji ako Berlín je cesta MHD 45min naozaj nič.
Podarilo sa nám postaviť dva tímy, Ačkový a Bčkový. Dokopy hralo 14 tímov z V4 v divízií Open.
Mesiace tréningov pod umelým osvetlením a v mrazoch nám umocnili radosť hry v takom krásnom počasí.
Za highlight turnaja treba považovať zápas nášho Bčka proti Ačku.
Išlo o posledný zápas dňa, ktorý rozhodoval o tom, kto pôjde do prvej osmičky.
Oba tímy nahecované. Za tím B musím povedať, že sa náš výkon zlepšoval až doteraz, keď vyvrcholil.
V tesnom zápase sa nám podarilo vyhrávať 7:6 pri konci času, pričom sme mali aj útok.
Ale zahodili sme v zóne. Bohužiaľ sme prehrali 8:7, ale o tomto zápase sa ešte dlho hovorilo a myslím, že to zdvyhlo aj úroveň našich tréningov.
Škoda len, že sme ho nevyhrali 🙂
Na turnaji sme skončili celkove deviaty.
Posledný zápas sme hrali proti KETT (Košice + Trnava + hocikto sediaci s bielym dresom).